Tänu Janekule sai täna õhtul üles   uus versioon 0.9. Seal on sees ka üks minu lemmikfunktsioon - nimelt saad oma Keskuse esilehel nüüd kõiki oma tuttavate tegevusi kommenteerida ja neile vastata. Ma olen selle üle tõeliselt happy. Keskus on vestlus. Suhtlus oma sõprade ja tuttavatega.    Tahan ise kommenteerimist kasutada peamiselt oleku teadetele vastamiseks  ja nende baasil vestluse arendamiseks. Paljudel pole aega pikki kirju või blogiposte kirjutada. Lühike olekuteade ja sellele vastamine on sageli isegi informatiivsem, kindlasti aga kiirem. Nimetage seda siis mikroblogimiseks või millekski muuks. Lisaks on kommentaarid ka kõigil teistel tegevustel, nagu omavahelised sõpradeks lisamised või vidinate teated.    Kõik arendusettepanekud asja edasiarendamiseks kas siia, minu mailile või Keskuse kommentaaridena, aitähh juba ette!    Mis veelgi  parem, vastata ja kommenteerida saab ka oma blogisse või kodulehele pandud vidina tegevusi, nagu siin paremal näha on. Kui oled Keskusesse sisse logitud, siis näed siin blogis Keskuse kastis iga tegevuse all linki kommenteeri. Seal klikkimine avab tekstikasti, kus koheselt tegevustele vastata. Sarnase kasti   oma Keskuse Seaded lehelt.    Kes seda veel teinud pole, registreeruge Keskusesse ja vaadake,  või otsige üles oma vana Nagi, Fotoalbumi või Toru kasutajakonto, mis samuti Keskuses kõik toimivad. Ja lisage endale sinna rohkem sõpru - ilma nendeta on Keskuse funktsionaalsusest ja kasust raske aru saada.